b'\n_START_ARTICLE_\nMeta (rastlina)\n_START_SECTION_\nRasti\xc5\xa1\xc4\x8da\n_START_PARAGRAPH_\nMete so ve\xc4\x8dinoma rastline ki uspevajo na ve\xc4\x8dini tal, predvsem po bolj vla\xc5\xbenih krajih.\n_START_SECTION_\nZgodovina\n_START_PARAGRAPH_\nV gr\xc5\xa1ki mitologiji je bila Mentha nimfa, katero je njen ljubimec, bog Had spremenil v di\xc5\xa1e\xc4\x8do rastlino, potem ko ju je izsledila njegova ljubosumna \xc5\xbeena. _NEWLINE_Izjemno cenjena je bila ta rastlina na zahodu - to navajajo tudi biblijski spisi, ki omenjajo, da so farizeji pobirali desetino od mete, kopra ter kumine. Hebrejci so meto posipali po tleh sinagog, ta obi\xc4\x8daj pa se je pozneje nato prenesel \xc5\xa1e v italjanske cerkve kjer so jo imenovali Erba Santa Maria_NEWLINE_Rimski pesnik Ovid jo v svojih Metamorfozah omenja kot simbol gostoljubnosti; Lika v tej knjigi, Filemon in Baucis sta z meto zdrgnila mizo, preden sta posedla svoje goste. Rimljani so z meto druga\xc4\x8de di\xc5\xa1avili vina ter omake, Rimljanke pa so jo uporabile kot zvija\xc4\x8do - \xc5\xbeve\xc4\x8dile so stebla te rastline, skupaj z medom, da bi prikrile vonj po vinu._NEWLINE_Na Japonskem je metin po\xc5\xbeivljajo\xc4\x8di vonj \xc5\xbee od nekdaj zelo visoko cenjen, Japonke pa so poleg tega nosile metine kroglice kot za\xc5\xa1\xc4\x8dito pred boleznimi._NEWLINE_Meta v na\xc5\xa1ih krajih ni povsem avtohtona rastlina. V Evropo je bilo prine\xc5\xa1enih v 9.stoletju veliko vrst met, ki so se ohranile do dana\xc5\xa1njih \xc4\x8dasov.'